Kanarigransanger

Kanarigransanger (Phylloscopus canariensis)) er en bladsanger som finnes på Kanariøyene. 

Den ligner på gransanger (P. collybita) og ble tidligere regnet som en underart av den. Kanarigransanger skiller seg blant annet ut ved sangen, som minner litt om cettisanger.

Kanarigransanger er endemisk for Kanariøyene der den er en standfugl. Den er vanlig på de vestlige øyene: Hierro, La Palma, Gomera, Tenerife og Gran Canaria. En egen underart, P. c. exsul, fantes på de østlige øyene, Lanzarote og kanskje Fuerteventura, men er sannsynligvis utdødd.

Arten finnes i hager, kratt og skog fra havnivå opp til tregrensa. Den besøker blomster og er viktig for pollineringen hos planter som Canarina canariensis, Isoplexis canariensis og Lotus berthelotii.

Referanser

Eksterne lenker 
 

Bladsangere
Kanariøyenes endemiske fauna
Kanariøyenes fugler
Fugler formelt beskrevet i 1886